ПРАВОМОЩИЯ НА ОБЩЕСТВЕНИЯ СЪВЕТ

Общественият съвет в училището:

* одобрява стратегията за развитие на училището и приема ежегодния отчет на директора за изпълнението й;
* участва в работата на педагогическия съвет при обсъждането на програмите за превенция на ранното напускане на училище и за предоставяне на равни възможности и за приобщаване на децата и учениците от уязвими групи, както и при обсъждане на избора на ученически униформи;
* предлага политики и мерки за подобряване качеството на образователния процес въз основа на резултатите от самооценката на институцията, външното оценяване – за училищата и инспектирането на училището;
* дава становище за разпределението на бюджета по дейности и размера на капиталовите разходи, както и за отчета за изпълнението му;
* съгласува предложението на директора за разпределение на средствата от установеното към края на предходната година превишаване на постъпленията над плащанията по бюджета на училището;
* съгласува училищния учебен план;
* участва с представители в комисиите за атестиране на директорите при условията и по реда на *Наредба № 12 от 01.09.2016г.*  *за статута и професионалното развитие на учителите, директорите и другите педагогически специалисти;*
* съгласува избора от учителите в училището на учебниците и учебните комплекти;
* сигнализира компетентните органи, когато при осъществяване на дейността си констатира нарушения на нормативните актове;
* дава становище по училищния план-прием по чл. 143, ал. 1 от ЗПУО;
* участва в създаването и приемането на етичен кодекс на училищната общност;
* участва с представители в провеждането на конкурса за заемане на длъжността „директор“ в държавните и общинските училища;
* участва с представители в заседанията на педагогическия съвет с право на съвещателен глас;
* дава становища и по други въпроси по искане на директора, на педагогическия съвет, на регионалното управление на образованието.

 При **неодобрение от обществения съвет**, с мотиви за повторно разглеждане от педагогическия съвет, се връщат следните актове:

* стратегията за развитие на училището и ежегодния отчет на директора за изпълнението й;
* училищния учебен план.

При повторното им разглеждане педагогическият съвет се произнася по мотивите и взема окончателно решение.